प्रश्न उठ्न सक्छ, भोज खाएर मोज गर्ने मौसममा केको योग गर्ने ? टन्न पिएर ज्यान बनाउने बेलामा कस्तो ध्यान गर्ने ? उत्तर पनि सरल छ । भोज खाएर प्राप्त हुने क्षणिक मोजभन्दा योगबाट मिल्ने दीर्घकालीन स्वास्थ्य राम्रो हुन्छ । खानपानबाट बन्ने ज्यानभन्दा ध्यानबाट मिल्ने ब्रह्मज्ञान दीर्घजीवी हुन्छ । जुवातासमा बिताउने समय छ भन्ने योगध्यानको प्रयास गर्नुहोस्, तपाईंको अन्तरमनमा आनन्दको पासा पल्टिन सक्छ ।
